text: Vejen får pris  
  20 marts 2013 kl. 13.40
  Brørup Landboforenings Fond uddeler en pris på 25.000 kr. til Vejen kommune. Det sker, fordi kommunen er god til at servicere fødevarevirksomheder.
  Vejen kommune har fået en pris. Den er uddelt af Brørup Landboforenings Fond.
  - Vi giver legatet til Vejen kommune for deres vellykkede indsats med at tiltrække fødevarevirksomheder. Det mest synlige bevis lige nu er det store byggeri ved motorvejen ved Holsted, der skal huse det nye kreaturslagteri for Danish Crown, siger Torben Pedersen fra Brørup Landboforenings Fond.
  Vejen kommune får også ros fra Dansk Industri.
  DI har nemlig kåret kommunen til at være i top 10 blandt de mest erhvervsvenlige kommuner i Danmark.
  